שיחת קטגוריה:רבניות

message: כהרגלי בקודש, אני רוצה לצאת חוצץ כנגד הקטגוריה המפרידה הזו. הטיעונים שלי פרושים לאורך ולרוחב הוויקי ומעייף לחזור עליהם. אבל זו קטגוריה שאין לנו שום צורך בה ושוב מדירה נשים שנלחמו נגד ההפרדה שהממסד הרבני הגברי ההגמוני יצר והוויקי משעתקת. דורית 21:37, 24 בינואר 2009 (IST)
replies: text: את בוודאי מתלוצצת. בכל אופן, לא ברור מי החליט שהקטגוריה תעסוק בנשים בתפקיד "רב", משמעות הביטוי "רבנית" בעברית הוא אך ורק אשת הרב, וכשישנן נשים שמתעקשות להשתמש בכינוי מיוחד (רפורמיות) אז הן משתמשות בכינוי "רבה". יחסיות האמת • ♥ • כ"ט בטבת ה'תשס"ט 12:57:40
replies: text: :דורית: במקרה של רבניות, ברור שיש להפריד, משום שמעמדן של הרבניות כל כך שונה ממעמדם של הרבנים. טיעוניך יפים לפיזיקאיות, לחברות כנסת ולטנסיאיות, אך לא לרבניות.

text: :יחסיות האמת: ומה צורת הרבים של "רבה"? מלבד זאת, בשלב זה, רק אחת משלוש הנשים שנכללות בקטגוריה היא רפורמית. וחוץ מזה, אשתו של הרב היא "רעבעצן". דוד שי - שיחה 17:53, 25 בינואר 2009 (IST)
replies: text: ::"רעבעצן" בעברית זה רבנית, כידוע לכל. אם מישהו רוצה להוסיף את הקטגוריה "רבה" לתאר את התופעה הרפורמית הספציפית, הרשות בידו. אני מוציא את המשפט הממעט. Yehoishophot oliver - שיחה 16:23, 18 במאי 2009 (IDT)
replies: text: :::ביטלתי את עריכתך, אין לפעול באורח חד צדדי. ‏odedee • שיחה 16:36, 18 במאי 2009 (IDT)

message: שלום! יצרתי קטגוריה חדשה בעד רבניות חרדיות. אי אפשר לערבב שתי קטגוריות הרחוקות ממזרח למערב. --Sije - שיחה 02:18, 5 במאי 2014 (IDT)
אכן יש צורך בקטגוריות נפרדות, אבל אין שום הצדקה לכך שהמשמעות הנוכחית תשתלט על המילה העברית הזאת. את הקטגוריה הנוכחית צריך לשנות ל"נשים בתפקיד רב". גם לא מספיקה קטגוריה של רבניות חרדיות. יש רבניות דתיות ויש רבניות מפעם, שלא היו לא דתיות ולא חרדיות. על כל פנים המצב הנוכחי שגוי לגמרי. נרו יאיר • שיחה • כ' בתמוז ה'תשע"ו • 13:22, 26 ביולי 2016 (IDT)
, בהמשך לשחזור הזה:
1. מיהן אותן רבניות בזכות עצמן?
2. אם יש כאלו צריך לפצל את הקטגוריה. החלוקה העיקרית בין נשות רבנים לרבניות מכוח עיסוקן חשובה יותר מחלוקת המשנה לפי השתייכות למגזר החרדי, שניתנת לכיסוי באמצעות :קטגוריה:חרדים. בברכה, גנדלף - 10:47, 26/07/16
replies: text: :בכל מקרה, לשים את ה"קטגוריית רבנים חרדיות" תחת "נשים של..." זה סר טעם באופן קשה לתיאור. ויש גם "בנות של..." גם בקרב רבניות חב"ד. לכן דבר ראשון החזרתי את הקטגוריה למקומה המקורי כתת-קטגוריה של "רבניות". כעת יש לחשוב על כל דף בנפרד לאן לשייכו, יהיו כאלה שיתאימו לכמה דפים. שרה רוקח למשל, האם היא רק "אשתו של..."? מסופקני. ביקורת - שיחה 11:00, 26 ביולי 2016 (IDT)
replies: text: ::הענקת ברכות או הפרשת חלה אינן עיסוק רבני, ולכן שרה רוקח (או בת-שבע קנייבסקי מהצד הליטאי) אינן רבניות אלא רק "רבניות", ללא קישור לערך. כך היה בגרסה היציבה עכ"פ.
replies: text: ::מה שהשתנה לאחרונה וללא דיון ככל הידוע לי, זו הגדרת :קטגוריה:רבניות, שכעת כוללת רק נשים שעסקו אישית ברבנות, ומגבילה את האחרות לקטגוריית המשנה. בעקבות כך כל ה"רבניות" שבקטגוריה שודרגו אוטומטית למי שעוסקות אישית ברבנות, באופן שגוי. רובן הגדול של הרבניות החרדיות אם לא כולן קרואות כך על שם בעליהן, גם אם יש להן עיסוק תורני כזה או אחר. איני שותף לתחושתך לגבי סרות הטעם של השיוך הקטגורי, כי המשמעות העיקרית של "רבנית" בעגה החרדית ואולי האורתודוקסית בכלל, היא אשת רב. אבל אם אכן מדובר בקטגור בעייתי, אין לי התנגדות להסרתו, כי מדובר בסה"כ בהצלבה לא הכרחית של שני קטגוריות קיימות.

text: ::לסיכום, אלא אם כן מבטלים את השינוי בהגדרת קטגוריית האם, לא ניתן להשאיר את הקטגוריה הזו בשיוך הנוכחי. אם נקלעה לכאן רבנית מכוח עיסוקה, ניתן להוציא אותה מהקטגוריה ולשייך אותה לקטגוריית האם. בברכה, גנדלף - 11:55, 26/07/16
replies: text: :::מי שמעניקה ברכות או נותנת שיעורים ולכן קרויה בציבור "רבנית" זכאית לתואר הזה לא פחות ממי שהתנועה הרפורמית או כל גורם שהוא מחשיב "רבנית". אין שום יכולת לויקיפדיה להחליט שדווקא הסוג השני הוא רבנית באמת. למעשה יש שלושה סוגים של רבנויות, שני הנ"ל ואשת רב. נרו יאיר • שיחה • כ' בתמוז ה'תשע"ו • 13:29, 26 ביולי 2016 (IDT)
replies: text: ::::ישנן שבזכות ייחוסן הוסבה אליהן תשומת לב, אך תפקידן הרבני היה עצמאי, בשונה מאשת רב שבמקצועה היא וטרינרית ונקראת רבנית רק בשל היותה אשתו של או בת של. בקטגוריה של נשות רבנים צריכות להופיע רק נשים שלא מילאו תפקיד רבני כלשהו וקרויות רבנית על שם בעליהן. ההבחנה בין רבניות חרדיות לרבניות "ישראליות", היא לא לעניין. ויפה הערת שהכינוי "רבנית" לאשת רב הוא נחלת האורתודוקסיה כולה. ביקורת - שיחה 13:41, 26 ביולי 2016 (IDT)
replies: text: :::::גם לפני שנולדה האורתודוקסיה. נרו יאיר • שיחה • כ' בתמוז ה'תשע"ו • 13:48, 26 ביולי 2016 (IDT)
replies: text: ::::::אכן. האורתודוקסיה עצמה היא רק "אשתו של...". דבריי כוונו לדברי גנדלף כמובן. ביקורת - שיחה 13:50, 26 ביולי 2016 (IDT)

text: :::::אם אין הסכמה על העיסוקים הרבניים המגדירים את נושאתם בתואר 'רבנית' מכוח עיסוקה, ממילא אין הצדקה להבחנה בין תת הקטגוריה לבין הקטגוריה. דא עקא, שגם בגרסה היציבה של :קטגוריה:רבניות נכתב שהיא "עוסקת בנשים שעסקו אישית ברבנות. אין היא מיועדת לנשות רבנים." אז מה הפשט? הרחבת התואר רב לכל איש או אישה שקורא פיתקעס או מפריש חלה בציבור, היא זילות של התואר, ואף מבטלת כליל את היכולת להגדיר מישהי כאשת רב שאינה רבנית מכוח עצמה, כי לך תדע. באשר להבחנה בין קטגוריות של רבניות חרדיות לקטגוריות של רבניות ישראליות, אכן כדאי לנסח מחדש את השמות כפי שהציע נרו יאיר בדף השיחה של קטגוריית האם, אבל בינתיים מה לעשות שבקטגוריה של הישראליות שיצר  אתמול הוא כלל רק רבניות בזכות עצמן, ואילו בקטגוריה הותיקה של החרדיות יש גם ובעיקר נשות רבנים. בברכה, גנדלף - 14:07, 26/07/16
replies: text: :::::: למשתמש:ביקורת לגבי הרבנית נריה העדפתם להכליל אותה ב"נשות רבנים" למרות שהייתה מחנכת של בנות רבות ופעילה בנושא צניעות וטהרה וכתבה ספרים יחודיים, ואילו מי שעורכת הפרשות חלה היא רבנית מצד עצמה? משהו ממש לא מובן כאן בשיטה, וחייב להיות כלל מאחד. מיכאל משיכון בבלי • שיחה • כ' בתמוז ה'תשע"ו • 14:18, 26 ביולי 2016 (IDT)
replies: text: :::::::מיכאל, לא ראיתי פעילות רבנית, אבל אם פספסתי אני כמובן טועה. הכלל הוא פשוט ואחיד כפי שכתבתי למעלה - יש פעילות רבנית = רבנית. יש פעילות אחרת = אשת רב. ביקורת - שיחה 15:19, 26 ביולי 2016 (IDT)
replies: text: ::::::::כללים טאוטולוגיים לא יקדמו את הדיון.

text: ::::::::באשר למי שקרואה 'רבנית' בשל היותה בת של רב, לפי ההגדרות הנוכחיות היא לא אמורה להכלל באף קטגוריה. הצעה נוספת: שהקטגוריה החדשה של נשות רבנים תופרד מהקטגוריה הותיקה של רבניות לפי עיסוקן, במקום שתהיה תת קטגוריה שלה. יהיה ניתן כמובן ליצור תת קטגוריה לנשות רבנים חרדיות או ישראליות או whatnot.

text: ::::::::מצידי הצגתי את עמדתי. אם לא תהיה הסכמה כלשהי, בכוונתי להסיר קטגוריות שנוספו נגד הגרסה היציבה של הערכים. בברכה, גנדלף - 15:32, 26/07/16
replies: text: :::::::::לא ראיתי שהצגת את עמדתך, מלבד ההנחה שאין רבניות חרדיות. אנא פרט מי לדעתך נקראת רבנית בכלל (בלי להתייחס לשמות שהוכנסו לקטגוריה) האם מרצה במדרשה היא רבנית? האם ראשת מדרשה? האם מפרישת חלה? האם מחברת ספר סיכום הלכות? נשאיר לרגע את נשות רבנים בצד, זו אכן קטגוריה נפרדת (כמו נשות מלכים) ולא בטוח שהיא ראויה (כמו נשות שחקנים). רק שנתמקד בהגדרות. ייתכן שאיננו חלוקים בהן. ביקורת - שיחה 16:00, 26 ביולי 2016 (IDT)
replies: text: ::::::::::הקריטריונים ברב#מהות תפקידו של הרב יפים גם לעניין רב (אישה) ולעניין שיוך לקטגוריה. לכן מרצה במדרשה תורנית שתלמידותיה קוראות לה "הרבנית", תיכנס לקטגוריה (בהנחה שמסיבה כלשהי יש חשיבות לערך עליה). אם אינה מכונה כך, גם בקטגוריה היא לא תהיה רבנית, כפי שמרצה לתנ"ך במכללת הרצוג לא יכלל בקטגוריה גם אם הוא מחוייב למסורת, פשוט כי זה לא מקובל במוסד אקדמי. יובהר שמי שבציבור אינו מוכר כרב/נית, ישוייך לקטגוריה אך לא בהכרח יקרא כך לאורך כל הערך. (לדוגמה: רב השכונה דניאל הרשקוביץ.) מאידך הפרשת חלה, ברכות או אמירת תהילים אינן קריטריון לשיוך לקטגוריה. לגבי מחברת ספר סיכום הלכות, אני לא מכיר הרבה מקרים כאלו, אבל אני מכיר מנהל ישיבה שכתב ספר קיצור ואיש אינו מחשיב אותו לרב, אז הוא הדין לאישה. בברכה, גנדלף - 16:40, 26/07/16
replies: text: :::::::::::לא הבנתי את ההבדל בין מרצה שתלמידותיה קורות לה "הרבנית" למחלקת ברכות שמעריצותיה קורות לה "הרבנית". למעשה כפי שתיאר נרו יאיר, ישנם שני סוגי "רבניות" מלבד נשות רבנים. דבריך האחרונים מתייחסים רק לקריטריונים לסוג הראשון, אבל יש את הסקאלה של ניר בן ארצי למשל או משה בן-טוב שבגלל הקושי להגדירם רבנים, נשארו תחת "אנשי דת ישראלים" לצדם של כל מיני. בת-שבע קניבסקי הייתה רבנית לא פחות מניר בן ארצי, ולא סתם "אשת רב" או בת-רב. ביקורת - שיחה 17:14, 26 ביולי 2016 (IDT)
replies: text: ::::::::::::מכאן ראיה? הם אינם רבנים או שהם רבנים רק כרב#תואר כבוד, ואותו דבר לגביה. מצידי אפשר להוסיף גם אותה לקטגוריית אנשי הדת. אבל זה לא יקרה, משיקול לא אנציקלופדי של קונוטציה שלילית שמקשה להכניס לשם אנשים שלא גונו כשרלטנים ולא קוראים להם ראאד סלאח. בברכה, גנדלף - 17:48, 26/07/16
replies: text: :::::::::::::לא ראיה, שם ישנה בעיה פתוחה של קטרוג, כאן יש הצעה לפתרון: הכללה של רבניות כפי שמקובל לכנותן בקטגוריה של רבניות, לצד החדשות מקרוב באו - רבניות שנהוג לכנותן כך כפי שמקובל לכנות רבנים. זו לא דרישה מוגזמת וזה פתרון סביר. ביקורת - שיחה 19:49, 26 ביולי 2016 (IDT)
replies: text: ::::::::::::::שם אין באמת בעיה כי בן ארצי ובן-טוב שהזכרת הם שתי דמויות יחידאיות שלא השתחלו ל:קטגוריה:רבנים מקובלים ישראלים. באשר לרבניות, הפיתרון שאתה מציע משמעו העלמת ההבחנה הקטגורית בין רבנים ורבניות שלולא היו נשים היו ראויות לתואר רב, ובין נשים אחרות הקרואות רבניות מסיבה אחרת. בשביל מה? האם הקושי בהחלטה איזו אישה ראויה להיות מקוטגרת כעוסקת ברבנות, לבין שאר נשים, גדול יותר מהקושי להחליט איזה גבר ראוי לתואר רב ואיזה לא, קושי שאף הוא מצריך דיון מעת לעת? זאת ועוד, גם לפי גישתך כפי שהבנתי אותה, עדיין נצטרך לבדוק איזו אישה שבעלה רב קרואה רבנית וראויה לקיטגור, ואיזו אישה שבעלה רב וממילא קרואה לעיתים רבנית, עיסוקה למעשה בלתי תלוי ואינה ראויה לקיטגור. דוגמה למקרה קצה אפשרי: מנהלת בית ספר יסודי תורני לבנות (שבהמשך נבחרה לכנסת וכתבו עליה ערך). בברכה, גנדלף - 21:12, 26/07/16
replies: text: :::::::::::::::אני לא קורא לחידושים, בתקשורת לא כל דתי זכר נקרא רב, גם אם נסמך לרבנות. ואילו מי שעיסוקה הוא נתינת ברכות וכישופים שונים נקראת רבנית. השימוש הזה שכיח יותר מאשר השימוש בכינוי רבנית לרב קלאסי ממין נקבה, זה המצב. אולי בגלל הקפדתן של רבות מן הרבניות המודרניות להיקרא רבות ולא רבניות. הקפדה שבעצמה נוצרה בשל המציאות הנוכחית שבה השם "רבנית" משמש לתיאור "רבניות של פעם", נשות רבנים, או מנהיגות סטייל מרים עם תוף או הפרשת חלה. ביקורת - שיחה 21:48, 26 ביולי 2016 (IDT)
זה רלוונטי לשאלת התואר בו תכונה נושאת הערך, ואולי גם לשאלת השם בו הקטגוריה תכונה. ייתכן שאת מפרישות החלה צריך לקטגר תחת "רבניות" ואת הרבות לקטגר תחת "נשים בתפקיד רב" (כפי שהציע נרו) או בשם אחר. אבל השיקול הפופולרי הזה אינו מצדיק שבירה של החיץ בין קטגוריות בעלות קריטריונים שונים, כפי שאנו מפרידים את :קטגוריה:מלכות רעיות מ:קטגוריה:מלכות, שכן ההבחנה חשובה לקוראים גם אם הן נקראות באותו תואר בדיוק. בברכה, גנדלף - 22:15, 26/07/16

text: אוקיי. נסכים שצריך חיץ. נסכים ששני הסוגים יכולים ליפול תחת קטגוריית העל "רבניות", נסכים שיש נשים שמתאימות רק לקטגוריה "נשות רבנים", יש שמתאימות ל"ראשות מדרשות" ואולי יש כמה שבסוף יישארו ללא קטלוג מיוחד ויישארו סתם "רבניות". ביקורת - שיחה 22:55, 26 ביולי 2016 (IDT)
replies: text: :הסכמות אלו לא יפתרו אותנו מלהחליט מי יקוטגר לקטגוריית העל "רבניות". מדבריך עולה שהיא לא תהיה תלויה בקטגוריית העל שלה - "רבנים", וגם לא בקטגוריות הבנות שלה. אז במה כן? כל מי שנקראת בתואר "רבנית", "רבה", "Rabbi", וכל תואר אחר שהוא קרוב מספיק? אם יובהר שהקטלוג אינו תלוי בקטגוריית העל, זו לא תהיה טעות, אבל באופן טבעי ההתמקדות בתואר במקום בעיסוק תגרום לכך שקטגוריות משנה כגון "רבניות ישראליות" יכללו את בת-שבע קניבסקי (אשת רב) עם נועה סתת (רבה לסבית). בנוסף, לו יצוייר שכל הרבניות בחיתוך מסויים הן מאותו תחום עיסוק, למשל, לצורך המחשבת הנקודה - כל הרבניות החרדיות הן 'נשות רבנים' בלבד, זה לא יפתור אותנו מלהקים קטגוריה שתיקרא 'נשות רבנים חרדיות', במקום הקטגוריה 'רבניות חרדיות'. לכן לדעתי עדיף מלכתחילה לראות את העיסוק כציר המרכזי עליו בנויה הקטגוריה, במקום את התואר. אני מציע שהקטגוריה "נשים המכהנות בתפקיד רבני" (ניסוח שאינו מקפח אף זרם ביהדות) תכלול כל אישה שהיא רב בזכות עצמה, וקטגוריה נפרדת (לא מוכלת) בשם "נשות רבנים" תכלול את מפרישות החלות. בתואר המבלבל "רבנית" כלל אין צורך להשתמש בעץ הקטגוריות, אלא רק בערכים הרלוונטיים. בברכה, גנדלף - 00:16, 27/07/16
thread_title: הבחנה בין נשות רבנים לרבניות